Document ID: 31998R2094

ΚΑΝΟΝΙΣΜΟΣ (ΕΚ) αριθ. 2094/98 ΤΗΣ ΕΠΙΤΡΟΠΗΣ της 30ής Σεπτεμβρίου 1998 για την τροποποίηση του κανονισμού (ΕΚ) αριθ. 1501/95 περί θεσπίσεως ορισμένων λεπτομερών κανόνων εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τη χορήγηση των επιστροφών κατά την εξαγωγή καθώς και τα μέτρα τα οποία πρέπει να λαμβάνονται σε περίπτωση διαταραχής της αγοράς στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, για την κοινή οργάνωση αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 13 παράγραφος 11,
Εκτιμώντας:
ότι, κατ' εφαρμογή του κανονισμού (ΕΚ) αριθ. 1501/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2052/97 (4), για τον υπολογισμό της επιστροφής κατά την εξαγωγή των μεταποιημένων προϊόντων, είναι απαραίτητο να είναι γνωστοί οι συντελεστές μεταποίησης που πρέπει να εφαρμοστούν 7 ότι οι συντελεστές αυτοί είναι πράγματι οι αριθμοί που περιλαμβάνονται στο παράρτημα Ι του εν λόγω κανονισμού 7 ότι, λαμβάνοντας υπόψη την τεχνική εξέλιξη του τομέα, απαιτείται προσαρμογή του αριθμού που προβλέπονται για την ακαβούρντιστη και για την καβουρντισμένη βύνη 7 ότι πρέπει, ως εκ τούτου, να τροποποιηθεί σύμφωνα με τα νέα δεδομένα 7
ότι η επιτροπή διαχείρισης σιτηρών, δεν εξέδωσε γνώμη για τα εν λόγω μέτρα εντός της προθεσμίας που έθεσε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αριθμοί «1 300» και «1 520» που αναφέρονται στην τελευταία στήλη του παραρτήματος Ι του κανονισμού (ΕΚ) αριθ. 1501/95 για την ακαβούρντιστη βύνη των κωδικών ΣΟ 1107 10 19 και 1107 10 99 και για την καβουρντισμένη βύνη του κωδικού ΣΟ 1107 20 00, αντικαθίστανται από τον αριθμό «1 270» και τον αριθμό «1 490» αντιστοίχως.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 1998.

Labels: 3
17
6